સ્માર્ટફોન કે ટેબ્લેટ્સ કે એલઈડી સ્ટ્રીટ લાઇટનો બ્લૂ રંગનો પ્રકાશ કેન્સરની બીમારીને નોતરે છે તેવું નવા અભ્યાસનું તારણ છ. જે લોકો રાત્રે આ પ્રકારની બ્લૂ લાઇટમાં વધુ સમય રહે છે તેમને પ્રોસ્ટેટ કેન્સર થવાનું જોખમ બમણું રહે છે જ્યારે બ્રેસ્ટ કેન્સર થવાનું જોખમ દોઢ ગણું વધી જાય છે. યુનિવર્સિટી ઓફ એક્સ્ટર દ્વારા આ અભ્યાસ હાથ ધરવામાં આવ્યો છે. ઇલેક્ટ્રોનિક્સ ડીવાઈસમાંથી નીકળતો પ્રકાશ આપણી બોડી ક્લોકને ખોરવી નાખે છે જે લોકો વધારે લાંબો સમય ઊંઘવા માટે કેન્ડલ્સનો ઉપયોગ કરે છે તેમને માટે પણ આવો પ્રકાશ ખતરનાક છે. જે શરીરમાંથી સમયાંતરે નીકળતા હોર્મોન્સને પણ અસર કરે છે પરિણામે કેન્સર જેવા રોગો થવાની શક્યતા વધે છે. આપણા ઘરમાં તેમજ એલઈડી સ્ટ્રીટલાઇટમાંથી નીકળતો પ્રકાશ પણ આરોગ્ય માટે જોખમી છે. બાર્સેલોના ગ્લોબલ હેલ્થ ઇન્સ્ટિટયૂટ દ્વારા કરાયેલો અભ્યાસ એવું જણાવે છે કે આંતરિક કે બાહ્ય રીતે શરીરમાં પ્રવેશતો બ્લૂ લાઇટનો પ્રકાશ કેન્સરને નોતરે છે. સંશોધકો એ ૧૧ રિજિયનમાં ૪,૦૦૦થી વધુ લોકોનો આ માટે અભ્યાસ કર્યો હતો.